cyanic-selkie/wikianc huggingface dataset:
Sydney Maree
Atletiek loopbaan
Maree se grootste sukses het in Augustus 1983 gekom toe hy Steve Ovett se wêreldrekord in die 1500 m tydens 'n byeenkoms in Keulen gebreek het met 'n tyd van 3:31,24 min. Twee jaar later stel Maree 'n nuwe Amerikaanse rekord van 3:29,77 min in die 1500 m op, 'n paar weke voordat Saïd Aouita dit na 3:29.46 verbeter het. Maree was ook 'n uitstekende hardloper van die 5000 m, waarin hy in 1985 in Oslo 'n Amerikaanse rekord van 13: 01,15 min opstel. Hy het net agter Aouita geëindig, wat 'n wêreldrekord opgestel het.
Maree se persoonlike beste sluit in bogenoemde 3:29,77 vir die 1500 meter (1985, die Amerikaanse rekord vir 20 jaar), 3:48,83 vir die myl (1981), 4:54,20 in die 2000 meter (1985, toe 'n Amerikaanse rekord), 7:33.37 vir die 3000 meter (1984, toe ook 'n Amerikaanse rekord), en die bogenoemde Amerikaanse rekord van 13:01.15 in die 5000 meter.
Klas KM-stoomlokomotief
Die Suid-Afrikaanse Klas KM 0-6-0+0-6-0 van 1904 is 'n Suid-Afrikaanse stoomlokomotief van die pre-Unie era in die Transvaal.
In 1904 het die Sentraal Suid-Afrikaanse Spoorweë 'n enkele eksperimentele 0-6-0+0-6-0 Kitson-Meyer tipe stoomlokomotief in diens geplaas, as Klas M. In 1912, toe die lokomotief oorgeneem is deur die Suid-Afrikaanse Spoorweë is dit hernommer en herklassifiseer as Klas KM.
George Szamuely
George Szamuely (gebore 1954) is 'n senior navorsingsgenoot aan die Globale Beleidsinstituut (Global Policy Institute). Hy het as rubriekskrywer gereeld bydraes gelewer vir The New York Press. Szamuely het ook geskryf vir Antiwar.com, Counterpunch, Commentary, The Observer en die Sentrum vir Navorsing oor Globalisasie (Centre for Research on Globalization). Hy is 'n gereelde gas op Russia Today se vlagskip program CrossTalk.
Biography
Hy is gebore in Hongarye. Sy vader was die geskiedkundige Tibor Szamuely (1925–1972), wat afkomstig is uit 'n Joodse handelsfamilie. Sy moeder was Nina (née Orlova; 1923-1974), wat van Russiese oorsprong was. Sy groot-oom was die kommunistiese rewolusionêr Tibor Szamuely (1890–1919). Sy suster Helen Szamuely is 'n prominente figuur in die stigting van die UK Independence Party. Szamuely het gestudeer aan University College London en aan die London School of Economics. Hy het ook 'n doktorsgraad aan die London Metropolitan University verwerf.
Hy was vir 'n paar jaar redakteur van die Times Literary Supplement en The National Law Journal. Hy was ook 'n rubriekskrywer by die New York Press.
Politiese oogpunte
Hy is baie krities oor die werk van die Verenigde Nasies se tribunale, veral die Internasionale Straftribunaal vir die Voormalige Joego-Slawië. Hy voer aan dat die tribunaal en menseregtegroepe soos Human Rights Watch konflik eerder as versoening bevorder, en die belange van Westerse moondhede en dié van hul bondgenote dien deur hul teenstanders te teiken, terwyl hulle dikwels baie ernstiger misdade ignoreer. Hy het twyfel uitgespreek oor of die Internasionale Strafhof ooit bereid sal wees of in staat daartoe sal wees om onpartydige geregtigheid toe te pas. Hy argumenteer dat Serwië se optrede in Joego-Slawië op onregverdige wyse verkeerdelik geïinterpreteer is.
Szamuely se oorsig oor NAVO se ingryping in die Balkan, Bombs for Peace: NATO's Humanitarian War on Yugoslavia, word gepubliseer deur Amsterdam University Press.
Lunar Orbiter 4
Lunar Orbiter 4, gelanseer op 4 Mei 1967, was 'n onbemande ruimtetuig as deel van NASA se maanwentelprogram. Nadat die drie vorige ruimtetuie van die program die doelwit bereik het om geskikte moontlike landingsplekke vir die Apollo-program te identifiseer, het Lunar Orbiter 4 'n meer algemene doelwit gehad. Die doelwit was om: "perform a broad systematic photographic survey of lunar surface features in order to increase the scientific knowledge of their nature, origin, and processes, and to serve as a basis for selecting sites for more detailed scientific study by subsequent orbital and landing missions". Dit was ook toegerus om maangrond, radiasie intensiteit en mikro-meteoroïdise impak data te versamel.
Die ruimtetuig was in 'n vrye-terugkeer baan na die maan gestuur en by die maan in 'n hoë elliptiese wentelbaan om die maan geplaas, amper oor die maan se pole, om data in te samel. Die ruimtetuig se wentelbaan was 2,706 by 6,111 km. teen 'n inklinasie van 85.5 grade en met 'n periode van 12 ure.
Nadat die aanvanklike fotografie op 11 Mei 1967 goed begin het, het probleme sy kop uitgesteek met die kamera se termiese deur. Dit het nie goed gereageer op instruksies om oop en toe te maak nie. Daar was gevrees dat die deur in die toe posisie sal vassteek en daar is toe besluit dat die deur in die oop-posisie moet bly anders sal die lense bedek wees. Dit het ekstra posisie koördinering vereis met elke omwenteling om te verhoed dat lig die kamera binnedring en die film ruïneer. Daar was op 13 Mei ontdek dat lig wel die kamera binnegedring en 'n gedeelte van die film beskadig het. Die deur gevolglik weer getoets en gedeeltelik oopgehou. Daar was ook 'n vog probleem met die lens, daar was vermoed dat die kondensasie veroorsaak is deur die laer temperature. Veranderinge in die ordinering van die ruimtetuig het veroorsaak dat die temperatuur van die kamera gestyg het en die vog probleem het grootliks verdwyn. Probleme met die meganisme wat die foto's moet lees is ook ondervind vanaf 20 Mei en daar is besluit op 26 Mei om die fotografiese gedeelte van die sending te staak. Tog was die hele film gelees en na die Aarde versend. Die ruimtetuig het foto's geneem van 11 Mei tot 26 Mei en sending na die Aarde het tot 1 Junie 1967 geduur. Die wentelbaan is toe verlaag om wentelbaan vir die komende Lunar Orbiter 5-sening in te win.
Daar was 419 hoë-resolusie en 127 medium-resolusie foto's geneem en na die Aarde gestuur. Dit het 99% van die Maan se naby-kant gedek met resolusies wat wissel van 58 tot 134 m. Daar was ook akkurate data vanaf die ander eksperimente verkry regdeur die duur van die sending. Radiasie data het verhoogde lesings gewys wat toegeskryf is aan die son deeltjies aktiwiteite wat lae energie protons geproduseer het. Die ruimtetuig het aanhou opnames maak totdat dit met die maan gebots het op 31 Oktober 1967 as gevolg van natuurlike agteruitgang van sy wentelbaan. Die impak posisie was tussen 22-30 grade W lengtegraad.
Filippense
Die brief aan die Filippense is die 11de boek in die Nuwe Testament van die Bybel. Hierdie brief is uit die gevangenis geskryf aan die eerste gemeente wat Paulus op Europese bodem gestig het. Hy deel iets mee van die omstandighede waarin hy hom bevind en bedank die gemeente vir tasbare hulpverlening wat hy van hulle ontvang het. Hy is besorg oor die eenheid en welsyn van die gemeente wat bedrieg word deur die optrede van dwaalleraars. Die nuwe lewe in Christus word deur God geskenk aan dié wat glo. Hierdie lewe oortref alle ander dinge en bring vrede en blydskap ongeag die omstandighede van die gelowige. Daarom kan die apostel uit die gevangenis hierdie brief skryf met die tema: Wees altyd bly in die Here.
James Vos
James Vos is 'n lid van die Nasionale Vergadering van Suid-Afrika vir die DA.
Désirée van der Walt
Désirée van der Walt (gebore 20 April 1956) is 'n lid van die Nasionale Vergadering van Suid-Afrika vir die opposisie Demokratiese Alliansie (DA). Sy het voorheen die party in die Limpopo provinsiale wetgewer verteenwoordig. Sy was ook die provinsiale leier van die DA. Van der Walt het al verskeie poste in die DA en skadukabinet beklee.
Vroeë lewe en onderwys
Van der Walt is in 1956 in Pietersburg in die destydse Transvaal gebore. Sy is die oudste van vier kinders. Haar vader het toe sy nog baie jonk was, gesterf. Sy wou graag 'n onderwyseres geword het, maar kon dit nie weens finansiële beperkings materialiseer nie. Sy werk toe by 'n bankinstelling en daarna vir die nasionale onderwysdepartement. Van der Walt is getroud en het twee kinders.
Politieke loopbaan
In 1995 het sy 'n lid van die Roodepoort stadsraad geword en het tot 2000 gedien toe sy 'n lid van Tzaneen se stadsraad geword het. Hierna word sy 'n lid van die Nasionale Vergadering van Suid-Afrika vir die DA in 2004, en was die party se woordvoerder vir kuns en kultuur. Sy is toe in 2008 as die provinsiale leier van die DA in Limpopo verkies.
In 2010 is sy as lid van die Limpopo provinsiale wetgewer ingehuldig nadat sy uit die Nasionale Vergadering bedank het. Jacques Smalle het Van der Walt na 'n fel stryd as provinsiale leier opgevolg in 2012.
Sy keer later terug as 'n lid van die Nasionale Vergadering in 2014 en word as adjunk-skaduminister van basiese onderwys aangestel. Sy het hierna die pos van skaduminister van staatsdiens en administrasie beklee.
Van der Walt is in 2015 as die adjunk-provinsiale voorsitter van die DA verkies. Later die jaar is sy as een van drie nasionale ondervoorsitters van die DA verkies. Sy het hierdie amp tot 2018 beklee toe sy vir herverkiesing verslaan is.
In 2017 is sy as die provinsiale voorsitter van die DA se vrouenetwerk verkies. Lindy Wilson het haar opgevolg as die adjunk-provinsiale voorsitter van die party.
In 2018 is sy as die hoof van die DA se Mopani-kiesafdeling in Limpopo aangestel. Sy het voorheen die Waterberg-Suid kiesafdeling behartig.
Van der Walt is in 2019 as die adjunk-skaduminister van basiese onderwys aangewys.
Suzanne Delvé
Suzanne Delvé (24 November 1892 – 10 Augustus 1986) was 'n Franse aktrise. Sy was bekend vir haar rolle in die rolprente Les vampires (1915), La belle aux cheveux d'or (1916), The Vampires: Satanas (1916), en Le berceau de dieu (1926).
Halichondria cornuloides
Halichondria cornuloides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1954 deur Burton.
Cannes-rolprentfees 1958
Die 11de Cannes-rolprentfees is van 2-18 Mei 1958 in Cannes, Frankryk, gehou. Die Palme d'Or is toegeken aan The Cranes are Flying (Letyat zhuravli) deur Mikhail Kalatozov. Die Franse dramaturg en draaiboekskrywer Marcel Achard was die president van die jurie.
Pryse
duimnael|160px|Marcel Achard, president van die jurie. duimnael|160px|Paul Newman, beste akteur. Van die mense en prente wat in 1958 pryse ontvang het, is:
Kortprente
Bensoësuur
Bensoësuur is 'n wit (of kleurlose) vaste stof met die formule. Dit is die eenvoudigste aromatiese karboksielsuur. Bensoësuur kom natuurlik in baie plante voor en dien as 'n intermediêre in die biosintese van baie sekondêre metaboliete. Dit is 'n belangrike voorloper vir die industriële sintese van ander organiese stowwe. Sy soute en esters word bensoate genoem. Soute van bensoësuur word ondermeer as voedselpreserveermiddels gebruik.
Geskiedenis
Bensoësuur is in die 16de eeu ontdek. Die droë distillasie van gombensoïen (verkry van die boomsoort Styrax) is eers deur Nostradamus in 1556 beskryf, en toe deur die Italiaanse geneesheer en alchemis Alexius Pedemontanus in 1560 en die Franse diplomaat en alchemis Blaise de Vigenère in 1596 beskryf.
Die Duitse chemici Justus von Liebig en Friedrich Wöhler het die samestelling van bensoësuur bepaal. Wöhler het ook ondersoek ingestel na hoe hippuriensuur verwant is aan bensoësuur.
Histories
Bensoësuur kan verkry word uit die sap van Styrax benzoin, 'n boom wat voorkom is suidoos-Asië. Indien die kambium van die boom se bas ingesny word, produseer dit 'n sap wat verhard tot bensoïen (of gombesoïen), wat al in die 8ste eeu tussen die huidige Indonesië en China verhandel is. Die stof is gebruik vir reukstowwe, speserye, medisyne en wierook.
Industriële voorbereidings
Bensoësuur kan op verskeie wyse gesintetiseer word. Bensoësuur word kommersieel vervaardig deur gedeeltelike oksidasie van tolueen met suurstof. Die proses word deur kobalt- of mangaannaftenate gekataliseer. Die proses gebruik oorvloedige materiale, en verloop in hoë opbrengs.
Die eerste industriële proses het die reaksie van trichloormetielbenseen met kalsiumhidroksied in water behels en het yster- of ystersoute as katalisator gebruik. Die resulterende kalsiumbenzoaat word omgeskakel na bensoësuur met soutsuur. Die produk bevat aansienlike hoeveelhede gechloreerde bensoësuurderivate. Om hierdie rede is bensoësuur vir menslike gebruik verkry deur droë distillasie van gombenzoïen. Voedselgraad bensoësuur word nou sinteties vervaardig.
Deur hidrolise
Soos ander nitriele en amiede, kan bensonitriel en bensamied tot bensoësuur of sy gekonjugeerde basis in suur of basiese toestande gehidroliseer word.
Oksidasie van bensielverbindings
Bensielalkohol en bensielchloried en feitlik alle bensielderivate word maklik tot bensoësuur geoksideer.
Gebruike
Bensoësuur word gewoonlik gebruik om ander stowwe aan te maak. Meer as 90% word tot fenol of kaprolaktam   verwerk.
Kaprolaktam word weer vir die vervaardiging van nylon en ander kunsvesels gebruik.
Medies
Bensoësuur is 'n bestanddeel van Whitfield se salf wat gebruik word vir die behandeling van swam velsiektes soos tinea (ringwurm) en atleet se voet. As die hoofkomponent van gombensoïen, is bensoësuur ook 'n belangrike bestanddeel in beide tinktuur van bensoïen en Friar's Balsam. Sulke produkte het 'n lang geskiedenis van gebruik as antiseptika en om te help met asemhaling.
Bensoësuur is in die vroeë 20ste eeu as 'n ekspektorant, pynstiller en antiseptiese middel gebruik.
Preserveermiddel
Bensoësuur word dikwels as preserveermiddel in voedsel gebruik (verteenwoordig deur die E-nommers E210, E211, E212 en E213). By 'n pH van 2,6 - 5,0 werk die stof goed teen party skimmels en giste. Tipiese konsentrasies bensoësuur as 'n preserveermiddel in voedsel is tussen 0,05 en 0,1%. Kommer is uitgespreek dat bensoësuur en sy soute met askorbiensuur (vitamien C) in sommige koeldranke kan reageer en klein hoeveelhede karsinogene benseen vorm.
Roger Scruton
Sir Roger Vernon Scruton (Engelse uitspraak: ˈ|s|k|r|uː|t|ən}}; gebore op 27 Februarie 1944; sterf op 12 Januarie 2020) was 'n Engelse konserwatiewe filosoof en skrywer wat gespesialiseer het in estetika en politiese filosofie, veral ter bevordering van tradisioneel-konserwatiewe beskouinge.
Hy was vanaf 1982 tot 2001 die redakteur van The Salisbury Review, te wete 'n konserwatiewe politiese joernaal. Scruton het meer as vyftig boeke oor filosofie, kuns, musiek, politiek, letterkunde, kultuur, seksualiteit, en godsdiens geskryf. Hy het ook romans en twee operas geskryf. Sy mees noemenswaardige publikasies sluit The Meaning of Conservatism (1980), Sexual Desire (1986), The Aesthetics of Music (1997), en How to Be a Conservative (2014) in. Hy was 'n gereelde bydraer tot die populêre media, insluitende The Times, The Spectator, en die New Statesman.
Scruton het konserwatisme omarm nadat hy getuie was tot die studente opstande in Mei 1968 in Frankryk. Hy was vanaf 1971 tot 1992 'n lektor en professor van estetika by die Universiteit van Londen se Birkbeck-kollege, waarna hy verskeie deeltydse akademiese poste beklee het, insluitende in die Verenigde State. In die 1980's het hy bygedra daartoe om die Jan Hus Opvoedkundige Stigting in die Sowjet-beheerde Oos-Europa op die been te bring, waarvoor hy die Tsjeggiese Republiek se Medalje van Verdienstelikheid (Eerste klas) in 1998 ontvang het, wat deur President Václav Havel toegeken is. Scruton is in 2016 tot ridder geslaan vir "dienste aan filosofie, onderwys en openbare opvoeding". Baie prysenswaardig is sy dokumentêre program Why Beauty Matters wat in 2009 op BBC Two uitgesend is. Hy was bekend om sy behoudende filosofiese gedagtes, sy andersdenkende houding, en sy strewe om linkse retoriek, en die idee dat ideologieë soos sosialisme die morele hoë grond betrek, uit te daag en 'n nekslag toe te dien. Sy behoudende gedagtes sal beslis voortleef.
Familie agtergrond
Scruton is in Buslingthorpe, Lincolnshire, VK gebore as die seun van John "Jack" Scruton, 'n onderwyser van Manchester, en sy vrou Beryl Claris Scruton (née Haynes). Hy is saam met sy twee susters in Marlow, Buckinghamshire en High Wycombe grootgemaak. Die Scruton-van is eers redelik onlangs verkry. Die geboortesertifikaat van Scruton se oupa maak melding van Matthew Lowe, na aanleiding van sy oupa se moeder, Margaret Lowe (Scruton se oumagrootjie); die dokumente het egter geen melding gemaak van 'n vader nie. Margaret Lowe het egter om onbekende redes in pleks hiervan besluit om haar seun as Matthew Scruton groot te maak. Scruton het dikwels gewonder of sy werksaam was by die voormalige Scruton Hall in Scruton, Yorkshire, en of dit die plek is waar haar kind opgewek is.
Jack is grootgemaak in 'n muur-aan-muur huis in Upper Cyrus Str, Ancoats, te wete 'n binnestedelike area van Manchester, en het 'n beurs bekom om by Manchester High School, 'n privaatskool, (grammar school) te studeer. Scruton het sy moeder beskryf as "iemand wat 'n ideaal gekoester het van beskaafde manlike optrede en maatskaplike onderskeiding, welke ideaal ... [sy] vader homself voorgeneem het om met aansienlike plesier te vernietig".
"I suddenly realised I was on the other side. What I saw was an unruly mob of self-indulgent middle-class hooligans. When I asked my friends what they wanted, what were they trying to achieve, all I got back was this ludicrous Marxist gobbledegook. I was disgusted by it, and thought there must be a way back to the defence of western civilization against these things. That's when I became a conservative. I knew I wanted to conserve things rather than pull them down."
Geselekteerde werk
Nie-fiksie
Fiksie
Televisie
Verdere leeswerk
Artikels
Rutte IV-kabinet
Die Rutte IV-kabinet is die huidige regering van Nederland. Die kabinet bestaan vanaf 10 Januarie 2022 en is saamgestel uit dieselfde vier partye as in die vorige regering, die Rutte III-kabinet: Volksparty vir Vryheid en Demokrasie (VVD), Demokrate 66 (D66), Christen-Demokratiese Appèl (CDA) en ChristenUnie (CU). Twee is liberale partye: die regs-liberale VVD en die links-liberale D66, twee is christelike partye: die CDA en die meer ortodokse CU.
Hierdie kabinet beskik oor 77 setels in die Tweede Kamer (wat is 'n meerderheid van 2 setels), voorheen het dit 78 setels gehou, en oor 24 setels in die Eerste Kamer (wat is 'n minderheid van 14 setels), voorheen het dit 32 setels gehou.
PZ Cassiopeiae
PZ Cassiopeiae (afgekort as PZ Cas) is ’n rooisuperreus en halfgereelde veranderlike ster in die sterrebeeld Kassiopeia. Dit is een van die grootste en helderste bekende sterre.
Rutte IV-kabinet
Op 7 Julie 2023 ontstaan 'n breuk in die koalisie oor die migrantebeleid en op 8 Julie dien Rutte sy ontslag aan by die koning en is die kabinet demissionêr.
PZ Cassiopeiae
Eienskappe
Sy afstand van die Son af is aanvanklik bereken op sowat 7 800 ligjare, maar daaropvolgende studies het dit verfyn tot 9 160 ligjare en ’n parallaks van 0.356 mas. Dit beteken sy ligsterkte is sowat 229 000 dié van die Son en sy aanvanklike massa 20 tot 25 sonmassas. Dié parameters is almal soortgelyk aan dié van die rooihiperreus VY Canis Majoris.
PZ Cas is ’n stadige, halfgereelde veranderlike ster met ’n pulseringstydperk van 925 dae in die General Catalogue of Variable Stars, hoewel sommige bronne ook tydperke van 850 en 3 195 dae aangee. Die visuele omvang van PZ Cas is ’n magnitude van sowat 8-10, wat groot is vir dié soort veranderlike ster.
Metgesel
PZ Cas het ’n Cepheïed-metgesel, ’n ster van die 13de magnitude sowat 12 boogminute van hom af.
Nowaja Zemlja
Nowaja Zemlja (Russies: Но́вая Земля́; [ˈnovəjə zʲɪmˈlʲa]; letterlik: "Nuwe Land") is 'n argipel in die Arktiese Oseaan tussen die Barentssee in die weste en die Karasee in die ooste; dit maak deel uit van die Archangelsk-oblast en het die rang van 'n munisipaliteit.
Geografie en klimaat
Die argipel bestaan uit twee groot eilande Noord- en Suid-Nowaja Zemlja, ook Sewerni-eiland en Joezjni-eiland genoem. Hulle word gsekei deur 'n smal seestraat van 2–3 km wat Matotsjkin Sjar genoem word. Daar is ook kleiner eilande wat deel vorm van die argipel. Die grootste een is Mezjdusjarski. Die noordoostelike punt van die Noordeiland, Flissingskij Mis (Vlissingse Kaap) is die mees oostelike punt van Europa.
Die argipel strek 925 km vanaf die suidweste na die noordooste. Die noordelikste punt van Nowaja Zemlja is die oostelikste van die Bolsjije Oranskije ostrova – die Groot Oranje-eilande. Die suidelikste punt is die eilande van Pynina, van die Petoegofski-argipel. Die wespunt is 'n kaap wat geen naam het nie op die skiereiland van Goesnaja Zemlja (Ganseland) van die Suideiland. Die oostelikste punt is die Vlissingse kaap. Die oppervlakte van die eilande is saam meer as 83 000 km². Die breedte van die Noordeiland is 123 km en van die Suideiland tot 143 km. In die suide skei die Karapoort, 'n straat van 50 km, die eilande van die eiland Wajghatsj.
Eric Thompson
Eric Thompson (9 November 1929 – 30 November 1982) was 'n Engelse akteur, skrywer, en regisseur. Hy was bekend vir sy rolle in die rolprente Dougal and the Blue Cat (1970) en One Day in the Life of Ivan Denisovich (1970), en in die televisiereekse Doctor Who (1963) en Serjeant Musgrave's Dance (1965).
Gould-gordel
Die Gould-gordel is ’n gedeeltelike ring sterre in die Melkweg, sowat 3 000 ligjare breed, wat sowat 16 tot 20 grade skuins lê met die galaktiese vlak. Dit bevat baie klas O- en B-sterre, en kan die plaaslike spiraalarm verteenwoordig waarvan die Son deel is – die Son is sowat 325 ligjare van die arm se middel geleë. Die gordel is vermoedelik tussen 30 en 50 miljoen jaar oud en van ’n onbekende oorsprong. Dit is genoem na die Amerikaanse sterrekundige Benjamin Gould, wat dit in 1879 geïdentifiseer het.
Nowaja Zemlja
Geografie en klimaat
Die Arktiese klimaat is ongenaakbaar. Die winters is lank en koud met sterk winde. Die katabatiese spoed van die winde kan 40–50 m/sek bereik. Nowaja Zemlja word daarom soms die "Land van die Wind" genoem. Temperature kan -40 °C bereik. Die warmste maand is Augustus en in dié maand is die gemiddelde temperatuur 2,5 °C in die noorde en 6,5 °C in die suide. Daar is 'n temperatuurverskil tussen die kus van die Barents- en Karasee wat meer as 5 °C kan bedra, omrede die ys op dié seë nie dieselfde is nie. Daar is talle van meertjies op die eilande en in die somer kan in die suide daar die watertemperatuur tot 18 °C styg.
Ongeveer die helfte van die Noordeiland se gebied word ingeneem deur gletsers. Die yskap van die Noordeiland beslaan 20 000 km² en strek byna 400 km lank en 70–75 km breed. Die dikte van die ys is meer as 300 m. Op sommige plekke vloei die ys na die fjorde of breek af in die oop see, wat ysberge kan vorm. Die totale oppervlak van gletsers is 29 767 km². Daarvan is 7,9% op die berge te vind.
Gould-gordel
Volgens ’n teorie wat omstreeks 2009 voorgestel is, het die Gould-gordel sowat 30 miljoen jaar gelede gevorm toe ’n stuk donker materie met die molekulêre wolk in ons streek gebots het. Daar is ook bewyse van soortgelyke Gould-gordels in ander sterrestelsels.
Nowaja Zemlja
Geografie en klimaat
Op die Suideiland is gebiede met Arktiese toendra aan te tref.
Minerale
Die argipel is bekend vir sy mineraalafsettings, veral op die Suideiland. Die belangrikste is die Rogatsjovsko-Tajninski-veld wat mangaanerts bevat. Volgens ramings is dit die grootste in Rusland. Die erts bestaan uit karbonate en oksiede. Die karbonaatertse het 'n gemiddelde mangaangehalte van 8-15% en lê verspreid oor 'n gebied van 800 vierkante kilometer. Die geraamde voorrade is 260 miljoen ton. Die oksiedertse met 'n Mn-gehalte van 16-24% is hoofsaaklik in die noorde van die gebied geleë en die voorrade is ongeveer 5 miljoen ton. Tegnologiese toetse het getoon dat die ertse geskik is om daar metallurgiese konsentrate van te maak. Alle oksiedafsettings kan in 'n oop put ontgin word.
Geskiedenis
In antieke tye is Nowaja Zemlja bewoon deur 'n onbekende ras, wat moontlik deel uitmaak van die Oest-Poloeski kultuur. Die Nenets ken 'n volk in hul mitologie met die naam Sirte, moontlik is dit dieselfde volk.
Vir die moontlike aanwesigheid van handelaars van Nowgorod ontbreek die bewyse.
Die eerste besoek van Wes-Europeërs aan die eilandgroep is in 1553, toe Hugh Willoughby vir die Engelse koning Eduard VI poog die Noordwespassage te vind en betrekkings met Moskowië aan te knoop.
In 1594 ontdek die Nederlander Barentsz in die Stroganof-baai die reste van 'n Russiese nedersetting wat van skeurbuik gesterf het. Dit maak dit duidelik dat Russiese jagters al in die 14de-15de eeu daar soogdiere gejag het. In 1596 omkruis Barentsz die noordelike punt van Nowaja Zemlja en oorwinter op die oostelike kus van die Noordeiland. In 1871 het die Noorse poolekspedisie van Elling Carlsen daar sy hut gevind, waar hy nog eetgerei, munte, wapens en navigasiemiddels aantref saam met 'n skriftelike verslag oor die oorwintering, wat in die skoorsteen versteek was.
Christiane Delyne
Christiane Delyne (3 September 1902 – 17 April 1960) was 'n Franse aktrise. Sy was bekend vir haar rolle in die rolprente Pomme d'amour (1932), The Ironmaster (1933), Le roi des gangsters (1935), en La belle revanche (1939).
Clarence Gilyard
Clarence Gilyard (24 Desember 1955 - 28 November 2022) was 'n Amerikaanse akteur, regisseur, en vervaardiger. Hy was bekend vir sy rolle in die rolprente Top Gun (1986) en Die Hard (1988), en in die televisiereeks Walker, Texas Ranger (1993).
Disa spathulata
Die Oupa-Met-Sy-Pyp (Disa spathulata) is 'n meerjarige plant en geofiet wat tot die genus Disa behoort en deel is van die fynbos en renosterveld. Die plant is endemies aan die Noord-Kaap en die Wes-Kaap. Dit kom van Nieuwoudtville, suidwaarts tot by Bredasdorp en ooswaarts tot by Touwsrivier voor. Graanverbouing het groot gedeeltes van die plant se habitat oorgeneem veral by Caledon, Worcester, Tulbagh, Ceres en Piketberg. Die oorblywende plante groei tussen geploegde lande, boorde en op padskouers. Die presiese stand van die spesie is tans onbekend en sal eers bepaal kan word na 'n omvattende ondersoek.
Daar is twee subspesies:
Gale Storm
Gale Storm (5 April 1922 – 27 Junie 2009) was 'n Amerikaanse aktrise. Sy was bekend vir haar rolle in die rolprente Nearly Eighteen (1943), Sunbonnet Sue (1945), en Between Midnight and Dawn (1950), en in die televisiereeks ''The Gale Storm Show: Oh! Susanna'' (1956).
Suzanne Storrs
Suzanne Storrs (13 April 1934 – 25 Januarie 1995) was 'n Amerikaanse aktrise. Sy was bekend vir haar rolle in die televisiereekse The DuPont Show of the Month (1957), Hawaiian Eye (1959), en The Untouchables (1959).
Mike Waters
Mike Waters (gebore 30 Junie 1967) is 'n gewese lid van die Nasionale Vergadering van Suid-Afrika vir die Demokratiese Alliansie.
Aspalathus cymbiformis
Aspalathus cymbiformis is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit kom vanaf Piketberg tot by die Kaapse Skiereiland en Bredasdorp voor.
Zwitterioon
In chemie is 'n zwitterioon (van duits zwitter, wat beteken "hermafrodiet"), voorheen bekend as'n dipolêre ioon, is 'n molekule met twee of meer funksionele groepe, waarvan ten minste een 'n positiewe en een 'n negatiewe elektriese lading het. Om hierdie rede word zwitterione ook soms interne soute genoem. Wanneer die ladings op die verskillende funksionele groepe mekaar uitbalanseer, is die molekule as 'n geheel elektries neutraal. Die pH waar dit gebeur staan bekend as die isoelektriese punt.
In teenstelling met eenvoudige amfoteriese verbindings, wat slegs in die vorm van óf 'n kationiese óf anioniese spesie voorkom, het 'n zwitterion gelyktydig beide ioniese state.
Voorbeelde
Aminosure is die bekendste voorbeelde van zwitterione. Hierdie verbindings bevat 'n ammonium- en 'n karboksilaatgroep, en kan gesien word as die produk van 'n soort intramolekulêre suur-basis reaksie waar die amien die karboksielsuur deprotoneer: Die zwitterioniese struktuur van glisien in die vaste toestand is bevestig deur neutrondiffraksie. Ten minste in sommige gevalle bestaan die zwitterioniese vorm van aminosure ook in die gasfase voort.
Net soos die aminosure, toutomeriseer baie ander verbindings wat beide suur en basiese sentrums bevat, om die zwitterioniese vorm te gee. Sekere voorbeelde soos bisien en trisien bevat 'n basiese sekondêre of tersiêre amienfragment tesame met 'n karboksielsuurfragment. Neutrondiffraksiemetings toon dat vaste sulfaamsuur ook as 'n zwitterioon voorkom. Baie alkaloïede soos LSD en psilosibien bestaan as zwitterione, omdat hulle karboksilate en ammoniumgroepe bevat.
Baie zwitterione bevat kwaternêre ammonium katione. Aangesien hulle nie N–H-bindings het nie, kan die ammonium sentrum nie deelneem in tautomerisasie nie. 'n Tipiese voorbeeld is die betaïene, wat as die elektroliete gebruik word by visse. Die membraan-vormende fosfolipiede is ook algemeen zwitterione. Die polêre kopgroepe in hierdie verbindings is zwitterione, as gevolg van die anioniese fosfaat en kationiese kwaternêre ammonium groepe.
Berekening van die isoelektriese punt
Die pH-waarde by die isoelektriese punt kan bereken word uit die suurdissosiasiekonstantes van die suur en basiese groepe van die zwitterioon (behalwe by hoë verdunning): Afleiding:
Die suurdissosiasiekonstantes is gedefinieer as: Vermenigvuldiging van hierdie twee vergelykings elimineer die konsentrasie van die zwitterion: Omdat die konsentrasies van die anioon en katioon gelyk is by die isoelektriese punt, vereenvouding die vergelyking na: Deur die vierkantswortel te trek en logaritmes op beide kante te neem, kry ons:
Multiprotiese stelsels
In die geval van suur aminosure (bv. aspartiensuur) of basiese aminosure (bv. lisien), word die pKa-waardes van die twee soortgelyke groepe in ag geneem: in die geval van aminosure met basiese sykettings, kan die syketting en die aminogroup beide 'n positiewe lading by lae pH-waardes aanneem, en in die geval van aminosure met suur sykettings, kan die twee karboksielsuurgroepe beide 'n negatiewe lading by hoë pH waardes aanneem. Die molekule is dus halfpad tussen hierdie twee pK waardes neutraal: wanneer een van die twee soortgelyke groepe neutraal is, sodat die pK waardes van die twee soortgelyke groepe in die vergelyking hierbo ingestel kan word, en die gemiddelde geneem word, byvoorbeeld vir lisien: (8,95 + 10,53)/2 = 9,74 en vir aspartiensuur: (2,09 + 3,86)/2 = 2,98.
Joseph Thompson (akteur)
Joseph Thompson is 'n Engelse akteur. Hy is bekend vir sy rolle in die televisiereekse Hollyoaks (1995) en Elementary (2012).
Maury Ginsberg
Maury Ginsberg is 'n Amerikaanse akteur. Hy is bekend vir sy rolle in die rolprente 5 Flights Up (2014) en The Week Of (2018), en in die televisiereekse Jessica Jones (2015) en Vinyl (2016).
Thomas Walters
Thomas Charles Ravenscroft Walters (gebore 30 Januarie 1976) is 'n lid van die Nasionale Vergadering van Suid-Afrika vir die Demokratiese Alliansie. Hy dien sedert November 20212 as adjunkvoorsitter van die Federale Raad van die Demokratiese Alliansie, saam met James Masango en Ashor Sarupen.
Kathleen Myers
Kathleen Myers (16 April 1899 – 27 September 1959) was 'n Amerikaanse aktrise. Sy was bekend vir haar rolle in die rolprente Babbitt (1924), Midnight Secrets (1924), Go West (1925), en The Flying Mail (1926).
Orane Demazis
Orane Demazis (4 September 1894 – 25 Desember 1991) was 'n Franse aktrise. Sy was bekend vir haar rolle in die rolprente Marius (1931), Fanny (1932), Angele (1934), en César (1936).
Halichondria corrugata
Halichondria corrugata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1993 deur Diaz, Van Soest & Pomponi.
Lindy Wilson
Lindy Wilson (gebore 6 Maart 1961) is 'n lid van die Nasionale Vergadering van Suid-Afrika vir die Demokratiese Alliansie.
Aspalathus cuspidata
Aspalathus cuspidata is 'n plant wat hoort tot die genus Aspalathus. Die spesie is endemies aan die Noord-Kaap en die Wes-Kaap en vorm deel van die fynbos. Dit kom vanaf Brand-se-baai tot by Vanrhynsdorp voor en het 'n voorkomsgebied van 1 200 km². Daar is tans vyf subpopulasies bekend maar daar word vermoed dat daar meer as tien moet wees. Een subpopulasie is vernietig deur mynbou aktiwiteite en ander word bedreig deur die aanlê van wingerde en tamatieboerdery.
Arena da Baixada
Arena da Baixada (Portugees: [aˈɾẽnɐ dɐ bajˈʃadɐ]), amptelik Estádio Joaquim Américo Guimarães, is 'n sokkerstadion in Curitiba, Brasilië. Dit was een van die gasheerstadions vir die FIFA Sokker-Wêreldbekertoernooi in 2014. Die stadion het 'n kapasiteit van 43 000. Die Arena da Baixada is in 1999 geopen en is die tuisveld van die sokkerklub Clube Atlético Paranaense.
Russell Thorndike
Russell Thorndike (6 Februarie 1885 – 7 November 1972) was 'n Engelse akteur en skrywer. Hy was bekend vir sy rolle in die rolprente Tense Moments from Great Plays (1922), Henry V (1944), en Hamlet (1948).
Irina Demick
Irina Demick (16 Oktober 1936 – 8 Oktober 2004) was 'n Franse aktrise. Sy was bekend vir haar rolle in die rolprente The Longest Day (1962), OSS 117 se déchaîne (1963), Quella chiara notte d'ottobre (1970), en Goya, historia de una soledad (1971).
Halichondria cristata
Halichondria cristata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Halichondria cylindrata
Halichondria cylindrata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Halichondria cristata
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1978 deur Sarà.
Halichondria cylindrata
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1989 deur Tanita & Hoshino.
Solanum tomentosum
Die slangappel (Solanum tomentosum) is 'n meerjarige struik wat deel is van die Solanaceae familie. Die plant is inheems in Lesotho en Suid-Afrika. In Suid-Afrika kom dit in die Noord-Kaap, die Oos-Kaap, die Vrystaat en die Wes-Kaap voor.
Godrich Gardee
Godrich Gardee is 'n lid van die Nasionale Vergadering van Suid-Afrika vir die Economic Freedom Fighters.
Belinda Bozzoli
Vroeë lewe en uitbeelding
Bozzoli is die dogter van Guerino Renzo en Cora Bertha Bozzoli. Sy verwerf haar baccalaureus artium-honneursgraad (B.A. Hons.) aan die Universiteit van die Witwatersrand in Suid-Afrika en haar magister artium (M.A.) en philosophiae doctor (PhD) aan die Universiteit van Sussex in die Verenigde Koninkryk. Bozzoli was van 1978 tot 1979 genoot (Engels: associate fellow) van Yale-universiteit in die Verenigde State.
Dood
Sy het aan kanker gely en sterf op 5 Desember 2020.
Stephen Thorne
Stephen Thorne (30 Mei 1946 – 26 Mei 2019) was 'n Engelse akteur. Hy was bekend vir sy rolle in die televisiereekse Doctor Who (1963) en Sexton Blake and the Demon God (1978).
Solanum burchellii
Die lemoenbossie (Solanum burchellii) is 'n meerjarige struik wat deel is van die Solanaceae familie. Die plant is inheems in Namibië en Suid-Afrika. In Suid-Afrika kom dit in die Noord-Kaap en Noordwes voor.
Kellye Nakahara
Kellye Nakahara (gebore 10 Desember 1950) is 'n Amerikaanse aktrise. Sy is bekend vir haar rolle in die rolprente Clue (1985), Black Day Blue Night (1995), en Doctor Dolittle (1998), en in die televisiereeks M*A*S*H (1972).
Catherine Demongeot
Catherine Demongeot (gebore 16 Mei 1950) is 'n Franse aktrise. Sy is bekend vir haar rolle in die rolprente Zazie dans le Métro (1960), Let's Rob the Bank (1964), en Pillaged (1967), en in die televisiereeks Les fables de La Fontaine (1966).
Aspalathus cytisoides
Aspalathus cytisoides is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit kom in die berge tussen Tulbagh en Caledon en die Riviersonderendberge voor.
Ben Giroux
Ben Giroux (gebore 24 Oktober 1984) is 'n Amerikaanse akteur, vervaardiger, en skrywer. Hy is bekend vir sy rolle in die televisiereekse Hart of Dixie (2011), Henry Danger (2014), en Bunsen Is a Beast (2017).
Carmine Giovinazzo
Carmine Giovinazzo (gebore 24 Augustus 1973) is 'n Amerikaanse akteur en skrywer. Hy is bekend vir sy rolle in die rolprente For Love of the Game (1999) en Black Hawk Down (2001), en in die televisiereeks Graceland (2013).
Andrew Tiernan
Andrew Tiernan (gebore 30 November 1965) is 'n Engelse akteur, vervaardiger, en regisseur. Hy is bekend vir sy rolle in die rolprente The Pianist (2002), 300 (2006), 300: Rise of an Empire (2014), en Automata (2014).
Bamboesbergspruit
Die Bamboesbergspruit is 'n spruit in die provinsie Oos-Kaap van Suid-Afrika, geleë in die sentrale deel van die land, 600 km suid van Pretoria, die hoofstad van die land. Die Bamboesbergspruit is deel van die Oranjerivier se opvanggebied.
Makoti Khawula
Makoti Khawula (gebore 7 Desember 1954) is 'n lid van die Nasionale Vergadering van Suid-Afrika vir die Ekonomiese Vryheidsvegters vanaf 2014. Khawula is bekend dat sy weier om Engels in die parlement te praat.
Halichondria darwinensis
Halichondria darwinensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1997 deur Hooper, Cook, Hobbs & Kennedy.
Alfred von Tirpitz
Alfred Peter Friedrich Tirpitz, vanaf 1900 von Tirpitz, (Küstrin, 19 Maart 1849 - Ebenhausen, 6 Maart 1930) was 'n Duitse admiraal.
Vooroorlogse periode
In 1897 het die Duitse Keiserryk probeer om hulle op die Salomonseilande te vestig, maar Rusland, Japan en Brittanje het dit teengestaan en sodoende die beplande Duitse ekonomiese uitbreiding bedreig. In reaksie hierop het Von Tirpitz die eerste vlootplan in 1897 ingedien. Groot-Brittanje was geskok oor hierdie uitbreiding van die Duitse oorlogsvloot en sien 'n belangrike strategiese mededinger in die Duitse Keiserryk. Die volgende jaar is hierdie vlootplan in die Reichstag goedgekeur.
Einde 1899 is twee Duitse handelskepe deur Britse oorlogskepe aan die Suid-Afrikaanse kus onderskep en na Durban vergesel. 'n Paar dae later is 'n derde handelskip op besleg gelê. Die Duitse regering het formeel protes aangeteken. In Januarie 1900 het die Britte die Duitse skepe laat gaan, maar die skade is reeds aangerig. Tirpitz het 'n memorandum geskryf waarin 'n sterk Duitse vloot voorgestel word om jaarliks met minstens drie frontlinie skepe uitgebrei te word, en hy het sy tweede vlootplan ingedien. Die rede was dat hierdie vloot groot genoeg moet wees om 'n aanval deur derde partye onaantreklik te maak. Dit bied 'n verhouding vir die bou van twee Duitse oorlogskepe vir elke drie Britse oorlogskepe, oor 'n tydperk van 20 jaar.
In 1900 word Tirpitz tot die adelstand verhef.
Eerste Wêreldoorlog
Alfred von Tirpitz word in 1911 aangestel as Großadmiral, 'n rang wat hom die opperbevelhebber van die Kaiserliche Marine van 300 skepe gemaak het. As leier van die Duitse vloot, sou von Tirpitz tydens die Eerste Wêreldoorlog een van die belangrikste militêre en politieke persoonlikhede in Duitsland word.
von Tirpitz het verskeie vloot operasies teen Brittanje geloods. Sy grootste sukses, hoewel hy reeds in Maart van daardie jaar as groot-admiraal moes bedank weens 'n meningsverskil met die keiser oor die onbeperkte duikbootoorlogvoering wat hy bepleit het, was die Slag van Jutland, waaraan meer as 60 skepe deelgeneem het. Dit was die grootste seestryd tot nog toe met moderne oorlogskepe. Die Duitse vloot het in Junie 1916 'n taktiese oorwinning oor die Britse koninklike vloot aan die kus van Denemarke behaal deurdat die Duitsers ongeveer twee keer soveel lewensverliese en baie meer skade aan skeepvaartuie aangerig het as wat hulle self gely het. Die strategiese doelwit om die Britse blokkade te verbreek, is egter nie bereik nie. Die Britse oppergesag van oppervlakskepe op see was tot die einde van die oorlog onaantasbaar en die blokkade het Duitsland tot die einde van die oorlog geteister.
Toe die onbeperkte duikbootoorlogvoering, wat von Tirpitz lank voor tevergeefs bepleit het, uiteindelik op 1 Februarie 1917 begin is, het dit daartoe bygedra dat die Verenigde State aktief tot die oorlog teen Duitsland toegetree het.
Tirpitz stig die Duitse Vaderlandsparty in 1917, wat 'n sterk pro-oorlog posisie inneem. Volgens die party sou die anneksasie van die Belgiese hawens van Oostende en Zeebrugge ekstra maritieme mag vir Duitsland bied naby die aartsvyand Engeland. 'n Afsonderlike vrede met Rusland behoort Duitsland direkte toegang tot die oseane te gee. Hy het gesinspeel op die vestiging van 'n militêre regime, onder leiding van die leërhoofde Paul von Hindenburg en Erich Ludendorff as 'gewilde keisers'. Teen die somer van 1918 het die party 'n aansienlike aanhang gehad. Toe die oorlog geëindig het, is die Verdrag van Versailles onderteken. Dit verklaar dat Duitsland, as straf vir sy wandade in die oorlog, nie meer 'n vloot sou hê nie. Hierdie verdrag het ook beteken dat Duitsland alle oorblywende oorlogskepe as vergoeding aan die Britse vloot moes oorgee. Die destydse Duitse vlootbevelvoerders, Franz von Hipper en Ludwig von Reuter, weier egter om hierdie bevele te gehoorsaam en beveel dat alle Duitse oorlogskepe gesink moet word voordat die Britse vloot dit ongeskonde kan ontvang. 'n Aantal skepe in die tuishawe van die Britse vloot Scapa Flow is ook gekelder, wat toegang tot die hawe belemmer het. Die Britse vloot sou eers 'n paar jaar later die hawe van Scapa Flow kon gebruik.
Na die oorlog
Nadat die Duitse vloot heeltemal gesloop is, het von Tirpitz 'n ander loopbaan gekies: hy betree die politiek. Von Tirpitz het lid geword van die Duitse Nasionale Volksparty en het aan verskeie verkiesings deelgeneem. Hy was lid van die Reichstag van 1924 tot 1928. Hy was ook 'n sterk mededinger teen die NSDAP, die Nazi-party van Adolf Hitler.
Von Tirpitz sterf egter in 1930 aan natuurlike oorsake. Tydens die Tweede Wêreldoorlog is die beroemde Duitse slagskip Tirpitz na hom vernoem. Tirpitz was die houer van die Grootkruis van die Huisorde en Orde van Verdienste van Hertog Peter Friedrich Ludwig.
Disa stachyoides
Disa stachyoides is 'n meerjarige plant en geofiet wat tot die genus Disa behoort. Die plant is inheems aan Eswatini, KwaZulu-Natal, Lesotho, Limpopo, Mpumalanga, Oos-Kaap en die Vrystaat.
Skyler Gisondo
Skyler Gisondo (gebore 22 Julie 1996) is 'n Amerikaanse akteur. Hy is bekend vir sy rolle in die rolprente The Amazing Spider-Man (2012), The Amazing Spider-Man 2 (2014), Night at the Museum: Secret of the Tomb (2014), en Vacation (2015).
Bidaukreools
Bidaukreools was 'n Portugees-gebaseerde kreooltaal wat tot die 1960's in Oos-Timor gepraat is. Dit het ontstaan as 'n kontaktaal wat tussen die Portugese setlaars, Flores se Mestizos en die inheemse mense van Lifau gebruik is. Die grammatika en sintaksis van Bidaukreools toon ooreenkomste met ander Portugese kreools van Asië soos Macanes.
Connie Needham
Connie Needham (gebore 5 Desember 1959) is 'n Amerikaanse aktrise. Sy is bekend vir haar rolle in die televisiereekse Eight Is Enough (1977), Fame (1982), en Ellen (1994).
Halichondria diversispiculata
Halichondria diversispiculata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1930 deur Burton.
Nicholous Khoza
Nicholous Khoza is 'n lid van die Nasionale Vergadering van Suid-Afrika vir die Economic Freedom Fighters.
Mylène Demongeot
Mylène Demongeot (gebore 29 September 1935-2022) is 'n Franse aktrise en vervaardiger. Sy is bekend vir haar rolle in die rolprente The Crucible (1957), Love in Rome (1960), L'appartement des filles (1963), en 36th Precinct (2004).
Tragedie van die gemene goed
In ekonomiese wetenskap is die tragedie van die gemene goed 'n situasie waarin individuele gebruikers, wat vrye toegang tot 'n hulpbron het, ongehinderd deur gedeelde sosiale strukture of formele reëls wat toegang en gebruik beheer, onafhanklik optree volgens hul eie belange en, in teenstelling met die algemene belang van alle gebruikers, uitputting van die hulpbron veroorsaak deur hul ongekoördineerde optrede. Die konsep het ontstaan ​​in 'n opstel wat in 1833 geskryf is deur die Britse ekonoom William Forster Lloyd, wat 'n hipotetiese voorbeeld gebruik het van die gevolge wat ongereguleerde weiding op gemeenskaplike grond (ook bekend as 'n "commons") in Groot-Brittanje en Ierland het. Die konsep het meer as 'n eeu later wyd bekend geword as die "tragedy of the commons" na 'n artikel wat in 1968 deur Garrett Hardin geskryf is.
Alhoewel ooptoegang-hulpbronstelsels kan ineenstort as gevolg van oorbenutting (soos in oorbevissing), het baie voorbeelde bestaan ​​en bestaan vandag steeds waar lede van 'n gemeenskap met gereguleerde toegang tot 'n gemeenskaplike hulpbron saamwerk om daardie hulpbronne omsigtig te ontgin sonder om te veroorsaak dat dit in duie stort, of selfs die skepping van'n "perfekte orde" veroorsaak. Elinor Ostrom is bekroon met die 2009 Nobelprys in Ekonomiese Wetenskap vir die demonstrasie van presies hierdie konsep in haar boek Governing the Commons, wat voorbeelde ingesluit het van hoe plaaslike gemeenskappe in staat was om dit te doen sonder oorhoofse regulasies of privatisering.
In 'n moderne ekonomiese konteks word "algemeen" beskou as enige vrye toegang en ongereguleerde hulpbronne soos die atmosfeer, oseane, riviere, seevisvoorrade of selfs 'n kantooryskas. In 'n regskonteks is dit 'n tipe eiendom wat nie privaat of publiek is nie, maar eerder gesamentlik gehou word deur die lede van 'n gemeenskap, wat toegang en gebruik deur sosiale strukture, tradisies of formele reëls beheer.
In omgewingswetenskap word die "tragedie van die gemeenskaplike gemeenskappe" dikwels aangehaal in verband met volhoubare ontwikkeling, Dit is ook gebruik in die ontleding van gedrag in die velde van ekonomie, evolusionêre sielkunde, antropologie, spelteorie, politiek, belasting en sosiologie.
Noreen Nash
Noreen Nash (4 April 1924 – 6 Junie 2023) was 'n Amerikaanse aktrise en skryfster. Sy was bekend vir haar rolle in die rolprente The Devil on Wheels (1947), Assigned to Danger (1948), Phantom from Space (1953), en Giant (1956).